Source: https://www.nitrianskepravno.sk/vzn-c-9-2014-ktorym-sa-urcuju-miesto-a-cas-zapisu-do-zakladnej-skoly-a-vyska-mesacnych-prispevkov-ziakov-a-zakonnych-zastupcov-deti-a-ziakov-na-ciast/mid/326398/.html
Timestamp: 2019-09-19 00:38:48+00:00
Document Index: 16977240

Matched Legal Cases: ['§ 6', '§ 11', '§ 19', '§ 8', '§ 20', '§ 6', '§ 6', '§ 28', '§ 49', '§ 114', '§ 140', '§ 28', '§ 28', '§ 2', '§ 49', '§ 49', '§ 2', '§ 2', '§ 114', '§ 114', '§ 2', '§ 6', '§ 6']

Obecné zastupiteľstvo obce Nitrianske Pravno na základe ust. § 6 ods.1 a ust. § 11 ods. 4 písm. g) zákona SNR č. 369/1990 Zb. o obecnom zriadení v znení neskorších právnych predpisov a na základe ustanovení zákona č. 245/2008 Z. z. o výchove a vzdelávaní ( školský zákon ) a o zmene a doplnení niektorých zákonov v y d á v a toto všeobecne záväzné nariadenie.
Povinná školská dochádzka začína začiatkom školského roka, ktorý nasleduje po dni, keď dieťa dovŕši šiesty rok veku a dosiahne školskú spôsobilosť. Ďalšie podrobnosti o plnení povinnej školskej dochádzky upravuje § 19 školského zákona.
Žiak plní povinnú školskú dochádzku v základnej škole v školskom obvode, v ktorom má trvalý pobyt (spádová škola), ak zákonný zástupca pre svoje dieťa nevyberie inú základnú školu. Žiak môže plniť povinnú školskú dochádzku v inej ako spádovej základnej škole so súhlasom jej riaditeľa.
Školský obvod základnej školy zriadenej obcou určuje obec svojím všeobecne záväzným nariadením v súlade s § 8 ods. 1 zákona NR SR č. 596/ 2003 Z. z.. o štátnej správe v školstve a školskej samospráve v znení neskorších predpisov (ďalej len zákon č. 596/ 2003).
Miesto a čas zápisu určuje obec podľa § 20 ods. 3 písm. a) školského zákona všeobecne záväzným nariadením, a to tak, aby sa vykonal od 15. januára do 15. februára.
Zápis prvákov do 1. ročníka na školský rok 2015/2016 sa koná v Základnej škole v Nitrianskom Pravne v budove pavilónu „D„ na prízemí nasledovne:
- štvrtok dňa 28. 1. 2015 v čase od 13.00 do 17.00 hod.
- piatok dňa 29. 1. 2015 v čase od 13.00 do 17.00 hod.
Určenie výšky príspevkov na činnosť škôl a školských zariadení a príspevkov na čiastočnú úhradu nákladov v školskej jedálni
Obec ako zriaďovateľ určuje podľa § 6 zákona č. 369/ 1990 Zb. o obecnom zriadení v znení neskorších predpisov, § 6 ods. 24 zákona č. 596/ 2003 a v zmysle príslušných ustanovení školského zákona všeobecne záväzným nariadením výšku mesačného príspevku za pobyt dieťaťa v materskej škole (§ 28 ods. 5 až 8 školského zákona), výšku príspevku zákonného zástupcu žiaka a dospelej osoby na čiastočnú úhradu nákladov spojených so štúdiom v základnej umeleckej škole (§ 49 ods. 4 a 5 školského zákona), výšku mesačného príspevku na čiastočnú úhradu nákladov na činnosť školského klubu detí (§ 114 ods. 6 a 7 školského zákona)a výšku príspevku na čiastočnú úhradu nákladov a podmienky úhradyv školskej jedálni (§ 140 ods. 9 a 11 školského zákona).
Účelom tohto všeobecne záväzného nariadenia (ďalej len VZN) je určenie príspevkov na čiastočnú úhradu výdavkov v jednotlivých druhoch škôl a školských zariadení v zriaďovateľskej pôsobnosti obce Nitr. Pravno s platnosťou od 1.1.2015 od zákonných zástupcov detí/žiakov a dospelých.
Príspevok je poplatok zákonného zástupcu dieťaťa, žiaka alebo stravníka:
I. ČASŤ : Príspevok v Materskej škole (ďalej len MŠ) od zákonných zástupcov detí
II. ČASŤ : Príspevok v Základnej umeleckej škole (ďalej len ZUŠ) od zákonných zástupcov detí / žiakov a od dospelých osôb
III. ČASŤ : Príspevky v Školských kluboch detí pri ZŠ (ďalej len ŠKD) od zákonných zástupcov žiakov
IV. ČASŤ : Príspevky v Školských jedálňach (ďalej len ŠJ) od zákonných zástupcov detí žiakov a dospelých stravníkov
V súlade s ods. 3 § 28 zákona č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov vzdelávanie v materských školách sa uskutočňuje za čiastočnú úhradu.
Za pobyt dieťaťa v materskej škole zriadenej obcou prispieva zákonný zástupca dieťaťa na čiastočnú úhradu nákladov mesačne na jedno dieťa 12,- €
Výška príspevku je určená v súlade s ods. 6 § 28 zákona č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v nadväznosti na§ 2 písm. c) zákona č. 601/2003 Z. z. o životnom minime, v platnom znení.
Tento príspevok sa uhrádza vopred do 10. dňa v kalendárnom mesiaci na účet školy poštovou poukážkou alebo bankovým prevodom na účet školy. Rodič je povinný pri bankovom prevode uviesť meno dieťaťa /v poznámke/.
b/ ak zákonný zástupca dieťaťa predloží riaditeľovi ZŠ s MŠ doklad o tom, že je poberateľom dávky v hmotnej núdzi a príspevkov k dávke v hmotnej núdzi,
c/ ktoré je umiestnené v zariadení na základe rozhodnutia súdu,
d/ ktoré má rozhodnutím riaditeľa školy prerušenú dochádzku do MŠ na viac ako 30 po sebe nasledujúcich kalendárnych dní z dôvodu choroby alebo rodinných dôvodov preukázateľným spôsobom (vopred zaplatený príspevok sa v prípade potreby rieši kompenzáciou v nasledujúcom mesiaci).
e/ ktoré nedochádzalo do materskej školy v čase školských prázdnin alebo bola prerušená prevádzka materskej školy zapríčinená zriaďovateľom alebo inými závažnými dôvodmi. V týchto prípadoch uhrádza zákonný zástupca pomernú časť určeného príspevku.
V súlade s ods. 5 § 49 zákona č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov vzdelávanie v ZUŠ sa uskutočňuje za čiastočnú úhradu.
Na čiastočnú úhradu nákladov spojených so štúdiom v základnej umeleckej škole (ZUŠ) zriadenej obcou je mesačný príspevok na jedného žiaka 5,- €
Štúdium pre dospelých 9,- €
Tento príspevok sa uhrádza vopred do 10. dňa v kalendárnom mesiaci na účet školy poštovou poukážkou alebo bankovým prevodom na účet školy. Rodič, poplatník je povinný pri bankovom prevode uviesť meno žiaka /v poznámke/.
Výška príspevku je určená v súlade s ods. 5 § 49 zákona č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v nadväznosti na § 2 písm. c) zákona č. 601/2003 Z. z. o životnom minime, v platnom znení a § 2 písm. a) zákona č. 601/2003 Z. z. v znení neskorších predpisov.
Ak zákonný zástupca neplnoletého žiaka písomne požiada riaditeľa školy a predloží doklad o tom, že je poberateľom dávky v hmotnej núdzi a príspevkov k dávke v hmotnej núdzi podľa osobitného predpisu uhrádza mesačný príspevok nasledovne:
a) neplnoletý žiak 2,50 €
b) plnoletý žiak (dospelý) 4,- €
V súlade s ods. 7 § 114 zákona č. 245/2008 Z.z. o výchove a vzdelávaní (školský zákon) a o zmene a doplnení niektorých zákonov vzdelávanie v školských kluboch detí sa uskutočňuje za čiastočnú úhradu.
Na čiastočnú úhradu nákladov spojených s činnosťou v školských kluboch detí pri ZŠ v zriaďovateľskej pôsobnosti obce je mesačný príspevok na jedného žiaka rozlíšený podľa dĺžky pobytu v ŠKD.:
a) celodenný pobyt 6,- €
b) ranná záujmová činnosť 2,- €
Výška príspevku je určená v súlade s ods. 7 § 114 zákona č. 245/2008 Z.z. o výchove a vzdelávaní (školský zákon) a o zmene a doplnení niektorých zákonov v nadväznosti na § 2 písm. c) zákona č. 601/2003 Z.z. o životnom minime, v platnom znení.
Tento príspevok sa uhrádza vopred do 10. dňa v kalendárnom mesiaci na účet školypoštovou poukážkou alebo bankovým prevodom na účet školy. Rodič, poplatník je povinný pri bankovom prevode uviesť meno žiaka /v poznámke/.
Ak zákonný zástupca neplnoletého žiaka písomne požiada riaditeľa školy a predloží doklad o tom, že je poberateľom dávky v hmotnej núdzi a príspevkov k dávke v hmotnej núdzi podľa osobitného predpisu uhrádza jednotný mesačný príspevok: 2,50 €
Na čiastočnú úhradu nákladov, ktoré uhrádza zákonný zástupca vo výške nákladov na nákup potravín podľa vekových kategórií stravníkov v školských jedálňach pri ZŠ s MŠ (ŠJ ZŠ a ŠJ MŠ) v zriaďovateľskej pôsobnosti obce je na jedno jedlonasledovne:
1/ Materská škola - Desiata 0,28 €
- Desiata + obed 0,96 € /0,28+0,68/
- Desiata + obed + olovrant 1,19 € /0,28+0,8+0,23/
Réžia – paušálny poplatok na mesiac bez ohľadu na počet odstravovaných dní 1,- €
a/ žiaci 1 - 4: obed 1,01 €
b/ žiaci 5 - 9 : obed 1,09 €
c/ Dospelí stravníci: – obed – potraviny 1,19 €
- réžia 1,26 €
spolu: 2,45 €
d/ Úhrada stravného pre zamestnancov 0,93 € zamestnanec
1,35 € zamestnávateľ
e/ Bývalí zamestnanci – dôchodci - 2,45 €
1. V zmysle § 6 ods. 3 Zákona č. 369/1990 Zb. o obecnom zriadení v znení neskorších predpisov bol návrh tohto VZN č. 9/214 zverejnený na úradnej tabuli Obce Nitr. Pravno a na internetovej stránke Obce Nitr. Pravno www.nitrianskepravno.sk od 26. 11. 2014.
2. Toto VZN bolo schválené Obecným zastupiteľstvom v Nitrianskom Pravne dňa 11.12. 2014 uznesením číslo 8/2014 3/5-vou väčšinou prítomných poslancov.
3. Všeobecne záväzné nariadenie č. 9/2014 v zmysle § 6 ods. 8 zákona č. 369/1990 Zb. o obecnom zriadení v znení neskorších predpisov je účinné od 1. 1. 2015.
4. Dňom účinnosti tohto VZN č. 9/2014 sa zrušuje VZN č. 2/2008 schválené 6. 11. 2008 a všetky jeho doplnky.
V Nitrianskom Pravne dňa 11. 12. 2014
(56.5 kB)vzn9-2014.pdf